Maloch

* Splash art
* โมเดล
* Splash art ใหม่
* โมเดลใหม่

**Maloch** (มาลอช/มาลอค) **The Ravenor** เป็นฮีโร่ลำดับที่ 32 ของเกม Arena of Valor ที่เข้าเกมมาในวันที่ 24 มี.ค. 2017 ตำแหน่งไฟต์เตอร์/แทงค์

## เนื้อเรื่อง

"จงทุกทรมานไปซะ เจ้าพวกแมลงทั้งหลาย"

ในห้วงลึกของ Abyss มีดินแดนที่เต็มไปด้วยเลือดและลาวา ซึ่งนั้นเป็นพื้นที่ที่ถูกปกครองโดย Maloch จอมทัพแห่ง Abyss และยังเป็นผู้สืบทอดบัลลังก์จาก Volkath เจ้าแห่งศาสตร์มืดอีกด้วย Maloch นั้นไม่เคยไว้ใจอะไรเลย นอกจากพละกำลังของตนเอง เขาได้นำกองทัพเข้าสู้ศึกใน Diffinity War และ First Invasion ซึ่ง Volkath ได้ไว้วางใจในตัวของ Maloch เสมอมา จนกระทั่ง เจ้าแห่งศาสตร์มืด Volkath ถูก Tel'Annas สังหารในสงคราม ทำให้ Maloch ต้องนำร่างของเขาฝ่าฟันกองทัพที่ไม่มีที่สิ้นสุด และเปิดทางให้กับกองทัพของตนหนีออกมาได้สำเร็จ กองทัพของ Maloch มุ่งลงใต้ สร้างป้อมปราการขึ้นมามากมายระหว่างทาง ถึงแม้ว่าพวกเขาจะพ่ายแพ้ในสงคราม แต่นี่ถือว่าเป็นครั้งแรกที่กองทัพของ Abyss ได้ครอบครองพื้นที่ใน Athanor ซึ่ง Maloch ได้แต่งตั้งให้เป็นผู้นำคนต่อไปอย่างไม่ต้องสงสัย Maloch รู้ดีว่าตนเองนั้นไม่มีความสามารถทางการทูตเหมือนกับ Volkath ทำให้เขาต้องแบ่งอำนาจให้แก่ Veera และ Nakroth รวมถึงขุนนางคนอื่นๆ ในการช่วยกันปกครอง Abyss แน่นอนว่าทั้งหมดนั้นไม่ใช่ความคิดของ Maloch เขาไว้วางใจในตัวของ Veera มาก เขายอมรับข้อเสนอแนะ และแผนการจากเธอทั้งหมดโดยไม่มีข้อกังขา นอกจากนี้ ข้อเท็จจริงที่ว่า Maloch และ Veera นั้นเป็นคู่รักกัน ก็ไม่ใช่เรื่องที่จะปฏิเสธได้แต่อย่างไร ทั้งหมดนี้เป็นเหตุผลที่ว่าทำไม Maloch ยอมให้ Veera ดูแลพื้นที่ทั้งหมดของ Abyss ในโลกเบื้องบนแต่เพียงผู้เดียว ในขณะที่เขากลับไปยังโลกใต้ดินกับกองทัพของเขา เพื่อฝึกกองกำลังใหม่ให้พร้อมต่อการโจมตีครั้งต่อไป เพราะถึงแม้ว่าเขาจะจัดการ Temple of Light หรือ Shadow Forest ได้ มันก็ยังเหลือที่อื่นๆ อีกมากมายที่รอเขาข้าไปบุกยึดอยู่

"ที่ใดมีสงคราม ที่นั่นคือดินแดนของ Abyss!"

## ข้อมูลขั้นสูง

* เกลียดแมลง จึงไม่เข้าใกล้ Marja และให้ Veera ไปคุยแทน

* รู้สึกว่าไม่หล่อเท่าเดิมหลังจากปีกถูกฟัน

* ผลการเรียนแย่ที่สุดในหมู่นักเรียนของ Blaine

* นับถือผู้ที่มี IQ สูง เช่น Veera และ Volkath

* อ้อมกอด Veera คือที่เดียวที่ทำให้ Maloch หลับฝันดี

## ความสัมพันธ์

* **Veera - คนสำคัญ:** Maloch คิดว่า Veera คือคนที่ฉลาดที่สุดในโลก และเขาเชื่อฟังเธอทุกอย่าง ไม่ว่า Veera จะกลายเป็นอะไร ในใจของเขาก็มองเห็นเธอเป็นเด็กผู้หญิงอัจฉริยะเท่านั้น

* **Volkath - ผู้นำ:** "สิ่งที่ลูกพี่ Volkath พูดนั้นถูกต้องเสมอ!" ในใจของ Maloch มีเพียง Volkath ที่เป็นที่ 2 รองจาก Veera เท่านั้น เขาเชื่ออย่างสุดใจว่า Volkath จะเป็นคนเดียวที่สามารถพิชิต Athanor ได้

* **Airi - ศัตรูผู้ตัดปีก:** ปีกที่แสนภาคภูมิใจของ Maloch ถูกฟันโดย Airi ซึ่งนั่นทำให้เขาเศร้าไปซักพักเลย ครั้งหน้าที่เจอกัน เขาตั้งใจว่าจะตัดผมเปียทั้ง 2 ของ Airi เพื่อเป็นการเอาคืน

## เนื้อเรื่องเสริม

จุดเริ่มต้นของปีศาจ

การเปลี่ยนแปลงสายเลือดแห่ง The Abyss คือสิ่งที่ทรมานยิ่งสำหรับสิ่งมีชีวิตทั้งหมด ยกเว้น Maloch ที่ดูเหมือนจะเพลิดเพลินอยู่เพียงผู้เดียว Maloch มีสภาพร่างกายที่โดดเด่น บวกกับข้อบกพร่องทางประสาท ทำให้ระบบการรับรู้ของการตอบสนองช้ากว่าสิ่งมีชีวิตอื่นๆ แต่ผลพลอยได้ของเขาคือการที่ความรู้สึกเจ็บปวดลดลง หรือบางทีอาจจะไม่มีความรู้สึกใดใดเลยกับขั้นตอนกาเปลี่ยนแปลงสายเลือด ใช่แล้ว จำนวนครั้งที่เขาได้ข้ารับการเปลี่ยนแปลงเยอะกว่าปีศาจทุกๆ ตัว แม้ราชาปีศาจผู้มีความอดทนสูงอย่าง Volkath ก็ไม่สามารถเทียบความบริสุทธิ์และเข้มข้นของสายเลือด The Abyss ได้เท่า Maloch เขาคือนักรบที่เก่งกาจที่สุดแห่ง Lokheim

"เริ่มเลย" เสียงทุ้มต่ำสะท้อนไปทั่วสนามฝึกซ้อมที่ถูกปิดตาย ดังจนทำให้ Nakroth รู้สึกปวดแก้วหู แม้จะเคยได้ยินเรื่องเล่าเกี่ยวกับ Maloch มาบ้าง แต่ก็รู้สึกกังวลใจไม่น้อยเพราะ Nakroth ยังไม่เคยมีโอกาสต่อสู้กับ Maloch

"มัวแต่คิดอะไรอยู่ มาเหม่อต่อหน้า Maloch นี่ไม่อยากมีชีวิตอยู่ต่อแล้วเหรอ?"

Zephys ปากไว แต่ออกโจมตีไวกว่าปากอีก การฝึกซ้อมครั้งนี้ แม้จะไม่ใช่การสู้กันที่เท่าเทียมที่สุด แต่ก็ถือว่าเท่าเทียมมาก Nakroth รีบดึงสติกลับมา พร้อมกระโดดออกหลายครั้งเพื่อตอบสนองทิศทางการโจมตีของ Zephys ทั้งสองได้ล้อม Maloch ไว้จากซ้ายและขวา Maloch เหมือนจะไม่ได้สังเกตเห็นการเคลื่อนไหวของพวกเขา เขายังยืนนิ่งๆ อยู่กับที่ ราวกับรอต้อนรับทั้งคู่ที่กำลังเข้ามาโจมตี ยิ่งนิ่งแบบนี้ ยิ่งทำให้ Nakroth รู้สึกกังวลในใจ การโจมตีของ Nakroth และ Zephys นั้นเร็วมาก ทำให้ความกังวลใจนั้นหายไปอย่างรวดเร็ว การฝึกซ้อมหลายครั้งทำให้ขาสองคนเข้ากันได้ดีมาก Nakroth จึงสามารถคำนวณจังหวะแทงหอกของ Zephys และฟาดมีดขากวางในมือของตนออกไปพร้อมๆ กัน เพื่อทำให้ Maloch ไม่สามารถตั้งหลักได้ แสงสีแดงจากดาบฟาดผ่านหน้า Nakroth มีดเขากวางในมือได้รับแรงกระแทกรุนแรง จนแขนของ Nakroth รู้สึกชาไปสักพัก แต่ในใจของเขากลับโล่งใจมาก

"ถึงจะป้องกันการโจมตีจากฝั่งข้าได้ แต่ฝั่ง Zephys น่าจะโจมตีสำเร็จ"

สิ่งที่ไม่คาดคิดก็เกิดขึ้นเมื่ออาวุธของ Maloch ฟาดต่อไปหา Zephys ด้วยความแรง ใครจะเร็วกว่ากัน? แน่นอนว่าต้องเป็นคนเริ่มโจมตีคนแรกอย่าง Zephys
แต่ทว่า อาวุธของ Maloch ฟาดออกไปเป็นทรงครึ่งวงกลม ด้วยความรุนแรงและดุเดือดกว่าหลายเท่า

"สู้โว้ย!" Zephys แทงหอกสั้นของเขาหลายรอบใส่ Maloch ที่ไม่ได้ใส่เกราะป้องกัน ทำให้มีรูสีดำที่ เกิดขึ้นบนร่างกายของเขา เลือดปีศาจร้อนๆดั่งลาวาพุ่งออกมาจากรู แต่ Maloch ไม่สนใจ พร้อมเพิ่มความเร็วในการฟาดมีดในมือออกไปหา Zephys ที่กำลังตั้งท่าป้องกัน

"ตูมมม!"

อาวุธของ Maloch ดันหอกของ Zephys เข้ามาจนแนบกับเกราะป้องกัน พลังที่มากมายมหาศาลนั้นผลักตัว Zephys ลอยกระเด็นออกไป

"โอกาสมาแล้ว!" Nakroth ที่ถูกกันออกจากตอนแรกนั้นรีบม้วนตัวพุ่งใส่ Maloch และออกโจมตีเข้าฝั่งซ้ายที่ไร้การป้องกัน แต่ Maloch กลับยกมือซ้าย ไม่สิ ต้องเรียกว่ากรงเล็บซ้าย นั่นคือกรงเล็บสีแดงแห่งปีศาจร้ายที่กำลังพุ่งมาทาง Nakroth

"หลบไม่พ้นแล้วสินะ!" กรงเล็บแดงก่ำจับตัว Nakroth ไว้ พลังชีวิตของเขาจึงลดลงอย่างรวดเร็ว และสิ่งที่กลับกันก็คือแผลบนตัว Maloch ที่ถูก Zephys แทงตอนแรกนั้นกลับฟื้นฟูอย่างรวดเร็ว ส่วนเลือดที่ไหลไม่หยุดกตอนแรกก็แห้งไปตอนไหนไม่รู้

"อย่าเสียโอกาส!" Nakroth ที่ถูกทำร้ายด้วย Souleater ต้องกัดฟันทนความปวดร้าวเพื่อออกโจมตีอีกครั้ง เขาต้องมั่นใจว่า Zephys อยู่อีกฝั่งของตัว Maloch จะสามารถปรับสภาพร่างกาย และลอบโจมตี Maloch จากด้านหลังได้สำเร็จ อย่างที่คาดไว้ Zephys ขยับตัวแล้ว เขากระโดดขึ้นสูงราวๆ กับ Nakroth และเล็งหอกสั้นที่แหลมคมไปที่กลางหลังของ Maloch พร้อมแทงลงไปด้วยความรุนแรง แต่แล้ว Maloch ได้หายตัวไป บนพื้นเหลือเพียง Nakroth และ Zephys ที่ยืนงงมองหน้ากันอยู่

"แย่แล้ว!"

"อยู่ข้างบน!"

ปีกแห่งปีศาจกางออกเต็มที่ ดาบที่แดงก่ำตกลงมาจากบนทองฟ้าพร้อมพลังมหาศาล

"ตูมมมม!"

ตัวของ Zephys และ Nakroth ลอยขึ้นพร้อมกัน บนพื้นดินที่สั่นสะเทือนนั้นเหลือไว้เพียงร่างปีศาจที่สูงใหญ่

## ชีวประวัติ

Maloch เดิมเป็นสมาชิกตระกูล Holy เขาเกิดมาพร้อมกับข้อบกพร่องทางสมอง แต่นั่นไม่ใช่อุปสรรคต่อการก้าวขึ้นแท่นปีศาจที่ผู้คนเกรงขามที่สุด ในยุคโบราณ Maloch, Veera, Volkath และผู้คนอื่นๆ อาศัยอยู่ร่วมกันนอกเขต The Holy Mountain แต่เพราะ Blaine ได้ออก "กฎแห่งแสงสว่าง" จึงทำให้เขาต้องออกจากบ้านเกิดเพื่อมารับการศึกษาที่ The Temple แต่แล้วความบกพร้องทางสมองทำให้ Maloch ไม่สามารถเรียนทันคนอื่นได้ จึงถูกเพื่อนร่วมชั้นหัวเราะดูถูกอยู่เรื่อยมา ทำให้เขารู้สึกไม่สบายใจมาก แต่ยังดีที่มี Veera และ Volkath ช่วยดูแล ทำให้ขายังสามารถใช้ชีวิตใน The Temple ได้ปกติสุข แต่ลึกๆ ในใจ Maloch ก็เกลียดสถานที่แห่งนี้ หลังจบสงครามระหว่างเทพและปีศาจ Maloch ตาม Volkath ไปที่ The Abyss ด้วยสภาวะร่างกายที่โดดเด่นนั้น ทำให้เขาเข้ารับการเปลี่ยนแปลงสายเลือดจนกลายร่างเป็นปีศาจร้ายรุ่นแรก การเปลี่ยนแปลงนี้สามารถทดแทนความบกพร่องทางสมองของเขาได้มาก ภายหลังเขาได้เข้าร่วมสงครามพลังมืดถึงสองครั้ง และได้ฆ่ายอดฝีมือจากฝั่งศัตรูได้มากมาย ชื่อเสียงความดุร้ายของเขาจึงโด่งดังมาก ปัจจุบัน Volkath ได้กลับมาสู่ The Abyss ทำให้ Maloch ต้องแบกรับหน้าที่แม่ทัพ และเตรียมตัวเข้าสู่สงครามเทพปีศาจครั้งที่สาม

## เนื้อเรื่องเก่า

"ความทรมานนำมาซึ่งความเจ็บปวด และความเจ็บปวดนำมาซึ่งพลัง"

Maloch the Ravenor ผู้ถือกำเนิดจากนรกขุมลึกที่สุดรู้ดีว่าอะไรคือการลงโทษที่ทรมานและพิสดารที่สุดในโลก เขาสนุกกับการทำลายวิญญาณที่โชคร้ายมากกว่าสิ่งอื่นใด สำหรับเขาแล้วเสียงโหยหวนของความเจ็บปวดและความปวดร้าวที่ดังมาจากนรกขุมลึกนั้นช่างไพเราะดุจเสียงดนตรี และมันทำให้เขารวบรวมความแข็งแกร่งได้ พวก Ravenor คือผู้ปกครองที่แท้จริงในสถานที่ที่แสงไม่อาจเข้าถึงได้ และ Maloch คือผู้ปกครอง Ravenor "ผู้อยู่ในปกครองของข้าต้องการอำนาจเช่นเดียวกับข้า แต่พวกมันจะไม่มีวันได้รับสิ่งนี้!" Maloch ภาคภูมิใจในความฉลาดแกมโกงของตัวเขาอยู่เสมอ และความมุทะลุของเขาทำให้ข่าวลือแพร่กระจายไปอย่างรวดเร็ว หนึ่งในกิจกรรมที่ Maloch ชอบทำฆ่าเวลานั่นก็คือการทรมานพวก Ravenor ที่อยู่ใต้การปกครองของเขาจนกว่าวิญญาณของผู้นั้นจะแตกดับ มันอาจช่วยฆ่าเวลาได้สักพักแต่ Maloch ก็เริ่มเบื่อขึ้นเรื่อยๆ "สิ่งมีชีวิตทั้งปวงจะต้องล้มลง แตกดับ และร่ำไห้แทบเท้าข้า!" ความต้องการครั้งใหม่นี้ได้ทำให้ Maloch เดินทางออกจากอาณาจักรของเขาเพื่อค้นหาการต่อสู้

"ข้าจะทำให้เจ้าเห็นว่าความเจ็บปวดที่แท้จริงนั้นเป็นอย่างไร!"

## สกิล

### สกิล 1

 2
 3
 4
 5
 6

### สกิลอัลติเมท

 2
 3

## แนะนำ

### ไอเทม

Gilded Greaves
Curse of Death
Fenrir's Tooth
Odin's Will
Shield of he Lost
Blade of Eternity

### รูน

**LV 3: Golden Body (x 8)**
ความเร็วโจมตี +1%
พลังชีวิต +33.7
เกราะ+2.3
**LV 3: Assassinate**
พลังโจมตี +1.6
ความเร็วโจมตี +1%
**LV 3: Prowess**
พลังชีวิต +37.5

**LV 3: Sword (x 2)**
พลังโจมตี +3.2

### พลังแฝง

**Devourer**
หลังจาก Kill หรือ Assist จะฟื้นฟูพลังชีวิต 9% และมานา 15%
**Bone Cutter**
ต้านทานสถานะเพิ่มขึ้น 10%
**Desperate duel**

**River Treader**
เมื่ออยู่บริเวณแม่น้ำ จะได้รับความเร็วเคลื่อนที่ 10 หน่วย พร้อมกับโบนัสฟื้นฟู 20 HP และ 10 MP ทุก 5 วิ
**Regrowth**
เอฟเฟกตการฟื้นฟู และโล่เพิ่มขึ้น 10% หาก HP เป้าหมายน้อยกว่า 50% จะทําให้เอฟเฟกตเพิ่มขึ้น 10%

## บทพูด

### เลือกฮีโร่

* **The universe shall submit to the might of Maloch!:** ทั้งจักรวาลจักต้องยอมสยบต่อพลังของ Maloch ผู้นี้!

* **Humans are so soft and squishy like bugs:** มนุษย์นั้นช่างอ่อนแอและนุ่มนิ่ม เหมือนกับแมลง

* **Did you know that there are 444 ways to skin a man:** แกรู้รึเปล่า ว่ามันมีตั้ง 444 วิธีในการถลกหนังมนุษย์แน่ะ

### เกิดใหม่

* **Cruelty and despair!:** ความโหดร้ายและความสิ้นหวัง!

* **Zhamban ing-zhochonnga vonna** (ซามบาน อิง-โซชงก์นา โวนนา): **Chaos is the true power:** ความโกลาหลคือพลังที่แท้จริง

* **G’vunnǝ!** (กวุนนา!): **From the Abyss!:** เผ่าข้าคือ Abyss!

* **Tho zmillǝ sughbishuzǝnnǝn tachorrin** (โธ ซมิลลา ซุคบิชูซันนัน ธาชอร์ริน): **No light will penetrate this darkness:** แสงสว่างมิอาจชนะความมืดได้

### ปกติ

* **My victory heralds your doom:** ชัยชนะของข้าจะเป็นดั่งหายนะของเจ้า

* **My demon blood lust is tingling:**

* **Men break too easily, Not fun at all:** มนุษย์ช่างตายง่ายเสียจริงๆ ไม่สนุกเอาซะเลย

* **Knife goes in, guts come out:** มีดแทงเข้าไป ไส้ไหลออกมา

* **I have many ways to make you talk hahahaha:** ข้ามีตั้งหลายวิธีที่จะทำให้เจ้าปริปากออกมาได้ ฮ่าฮ่าฮ่าฮ่าฮ่า

### ใช้สกิล

* **Unstoppable!:** หยุดไม่ได้!

* **Obliteration!:** หายไปซะ!

* **Cleave!:** ผ่าครึ่ง!

* **Look up!:** มองข้างบนสิ!

### ตาย

* **This cannot be...:** นี่มัน เป็นไปได้...

### ได้บัฟ Dark Slayer

* **Sovoghoz baz zhogadh!** (โซโวคโฮซ บาซ โซห์กาห์ด!): **Cruelty and despair!:** ความโหดร้ายและความสิ้นหวัง!

### สังหารต่อเนื่อง

* **I will sacrifice your blood to myself!:** ข้าจะเสียสละเลือดของเจ้าให้ตัวข้าเอง!

* **I am a pain incarnate!:** ข้าคือร่างจุติของความเจ็บปวด!

### ยั่วยุ

* **I'm going to enjoy flaying you:** การที่ได้เฉือนร่างแกต้องสนุกมากแน่ๆ

### บทพูดพิเศษ

* เจอ Veera ฝั่งศัตรู: **I don't want to hurt you if that's possible:** ถ้าเป็นไปได้ข้าไม่อยากทำร้ายเจ้าเลย

* สังหาร Veera: **You will always have a special place in my black heart:** ในหัวใจที่มืดดำของข้าจะมีที่พิเศษให้เจ้าอยู่เสมอ

* ถูก Veera สังหาร: **How could you betray me...:** เจ้าหักหลังข้าได้ยังไง...

* เจอ Veera ทีมเดียวกัน: **Hide behind me sweetie:** มาหลบอยู่หลังข้ายอดรัก

## แกลเลอรี่

### Splash art

DefaultDefault (โมเดลใหม่)DonDreadwyrmEvil ShogunMechanizedPhantom PumpkinsLazy CouchNightmare Beast
### โมเดล

DefaultDefault (โมเดลใหม่)DonDreadwyrmEvil ShogunMechanizedPhantom PumpkinsLazy CouchNightmare Beast
### วิดีโอ

Garena RoV - Hero Spotlight- MalochGarena RoV - Maloch New Skin- DreadwyrmGarena RoV - Maloch New Legendary Skin- Evil Shogunเล่นอย่าง Pro EP.46 Summer สอนเล่น Maloch ใน 8 นาที !!-2Mechanized Cinematic - ความโกรธเกรี้ยวของ MalochGarena RoV - หุ่นนรก หมวยยกล้อ !!!Maloch New Skin- MechanizedSKIN Spotlight - Phantom Pumpkins MalochLazy Couch Maloch - โชว์พลังความเท่ !!SKIN Spotlight - Nightmare Beast Maloch

## อ้างอิง

1. ↑ https://www.facebook.com/ROVTH/posts/911741142322669
2. ↑ 2.0 2.1 https://www.facebook.com/ROVTH/posts/738928029603982/
3. ↑ https://www.facebook.com/ROVTH/posts/792796507550467/
4. ↑ https://www.facebook.com/ROVTH/posts/949419301888186
5. ↑ https://www.facebook.com/ROVTH/posts/1188575817972532
6. ↑ https://web.facebook.com/ROVTH/posts/1434435373386574/
7. ↑ https://www.facebook.com/ROVTH/posts/1886227208207386/
8. ↑ https://www.facebook.com/ROVTH/posts/2101911133305658/

แทงค์
ไฟต์เตอร์
แอสซาซิน
เมจ
แครี่
ซัพพอร์ต